IPLમાં 8.4 કરોડમાં વેચાનાર ગુજરાતી જયદેવ ઉનડકટ કોણ છે\nજયદેવ ઉનડકટ 2019 માટે 8.4 કરોડમાં વેચાયા

આઈપીએલની સિઝન દરમિયાન ગુજરાતી ખેલાડીઓ કરોડોમાં વેચાયા છે. 

આ હરાજીમાં સ્પષ્ટ થઈ ગયું છે કે ટૅલેન્ટેડ ખેલાડીઓને નસીબ જરાક સાથ આપે તો કરોડોનો વરસાદ થાય છે. 

આઈપીએલની આગામી સિઝન માટે થયેલી હરાજીમાં ગુજરાતના જયદેવ ઉનડકટ રૂ. 8.4 કરોડમાં, જ્યારે અક્ષર પટેલ રૂ. 5 કરોડમાં વેચાયા છે.

જોકે, અન્ય એક ગુજરાતી ખેલાડી ચેતેશ્વર પૂજારા વણવેચાયેલા રહ્યા. 

જયદેવ ઉનડકટ વિશે આ વાતો જાણો છો તમે? 

જયદેવ દીપકભાઈ ઉનડકટનો જન્મ 18મી ઑક્ટોબર 1991ના ગુજરાતના પોરબંદર ખાતે થયો હતો. 

ઑલ-રાઉન્ડર જયદેવ જમણા હાથે બૅટિંગ કરે છે અને ડાબા હાથે મીડિયમ પેસ બૉલિંગ કરે છે. 

2010માં ન્યૂઝિલૅન્ડ ખાતે આયોજિત અંડર-19 ટીમનું નેતૃત્વ કર્યું હતું. 

પોરબંદરની દુલિપસિંહ સ્કૂલ વતી જયદેવ પહેલી વખત ક્રિકેટ રમ્યા હતા. જયદેવે કોચ રામભાઈ ઓડેદરાને પ્રભાવિત કર્યા હતા.  

ત્યારબાદ કોલકતા નાઇટ રાઇડર્સ મારફત જયદેવની આઈપીએલમાં ઍન્ટ્રી થઈ, એ સમયે પાકિસ્તાનના ખેલાડીઓ આઈપીએલમાં ભાગ લઈ શકતા હતા. 

વસિમ અક્રમ ટીમના કોચ હતા, તેઓ જયદેવથી ભારે પ્રભાવિત થયા હતા. 2018ની સિઝન માટે જયદેવ 11 કરોડ 50 લાખમાં વેચાયા હતા. 

આઈપીએલમાં જયદેવ રાજસ્થાન રોયલ્સ, રોયલ્સ ચેલેન્જર્સ બૅગ્લોર, રાઇઝિંગ પુણે સુપર જાયન્ટ, કોલકતા નાઇટ રાઇડર્સ વતી રમી ચૂક્યા છે. 

આપને આ પણ વાંચવું ગમશે 

કોણ છે અક્ષર પટેલ?

જાન્યુઆરી, 1994માં ગુજરાતના આણંદ ખાતે જન્મેલા અક્ષર પટેલ ડાબા હાથે બૉલિંગ તથા બૅટિંગ કરે છે. 

અક્ષરે વર્ષ 2012-13ની સિઝન દરમિયાન ફર્સ્ટ ક્લાસ ક્રિકેટમાં પ્રવેશ મેળવ્યો હતો. 

વર્ષ 2013-14ની રણજી ટ્રૉફી સિઝન દરમિયાન અક્ષરે સાત મૅચમાં 369 રન આપીને 29 વિકેટ્સ લીધી હતી. 

વર્ષ 2014માં આઈપીએલ સિઝન માટે તેમને પસંદ કરવામાં આવ્યા હતા. અક્ષર મુંબઈ ઇન્ડિયન્સ તથા કિંગ્સ ઇલેવન પંજાબ વતી રમી ચૂક્યા છે. 

વર્ષ 2014માં તેમણે બાંગ્લાદેશ સામે ઇન્ટરનેશનલ ક્રિકેટમાં પદાર્પણ કર્યું હતું. ત્યારબાદ વર્ષ 2015માં વર્લ્ડ કપ માટે પણ તેમની પસંદગી થઈ હતી. 

એ વર્ષે તેમને બીસીસીઆઈ અંડર-19 ક્રિકેટરનો ખિતાબ પણ મળ્યો. 

આઈપીએલ-2019ની હરાજી

જયદેવ ઉનડકટ મૂળ પોરબંદરના

રાજસ્થાનના જયપુર ખાતે આયોજિત હરાજીમાં 351 ખેલાડીઓ બોલી માટે મૂકાયા, જેમાંથી 70ની પસંદગી થનાર હતી. 

જેમાં 50 ભારતીય અને 20 વિદેશી ખેલાડીઓ સમવિષ્ટ હતા. 

કિંગ્સ ઇલેવન પંજાબે સ્પીનર વરૂણ ચક્રવર્તી માટે રૂ. આઠ કરોડ 40...\n\ntl;dr:
સામાન્ય રીતે ગુજરાતી પરિવારોમાં છોકરાઓ રમતા હોય તો માતાપિતા કે વાલીઓ કહે કે 'આખો દિવસ રમીશ, ભણીશ ક્યારે? કોઈ નોકરી નહીં મળે.' પરંતુ આજના સમયમાં આ વાતો ખોટી પડતી જણાય છે.